ufal/npfl147 huggingface dataset:
# Dykket
Dykket er en norsk spillefilm fra 1989 regissert av Tristan DeVere Cole, med Bjørn Sundquist og Eindride Eidsvold i hovedrollene. Filmen er en actionthriller med handling fra dykking i Nordsjøen. Den har blitt gitt ut på DVD sammen med flere andre norske klassikere fra Filmeffekt AS.

## Handling
Dypdykkeren Bricks har jobbet med å inspisere og reparere oljeinstallasjoner på havbunnen i Nordsjøen i mange år. Etter 524 dykk har han fått nok. Han ønsker også at hans kollega og bestevenn Gunnar også burde slutte i denne jobben. Men Gunnar er både gift og har barn, så han trenger den godt betalte jobben. Bricks, Gunnar og hans nye partner, Rolf, har satt seg i helikopteret, for å ta en velfortjent ferie på fastlandet. Brocks planlegger også en ferie til Syden, sammen med sin kone Ann.
Men rett før de skal reise hjem kommer en melding fra olje-selskapet Scanoil om at en trål har satt seg fast rundt en oljerørledning, og stenger for en ventil på 110 meters dyp. Gunnar og Rolf blir bedt om å foreta et kort rutinedykk for å åpne ventilen igjen. Scanoil lover bra betaling for jobben. Den stengte ventilen koster selskapet 2 millioner kroner i minuttet i upumpet olje. Gunnar og Rolf tar jobben, men på 100 meters dyp henger dykkerklokka seg fast i trålen. Dette utvikler seg snart til en kamp på liv og død.

## Rollebesetning
- Bjørn Sundquist – Gunnar
- Eindride Eidsvold – Rolf
- Marika Lagercrantz – Ann
- Michael Kitchen – Bricks
- Sverre Anker Ousdal – skipsfører
- Frank Grimes – Dobs
- Nils Ole Oftebro – Akselsen
- Inger Lise Westby – Sonja
- Steinar Raaen – Helikopter-pilot
- Thomas G. Stoudt – Marius
- John T. Stoudt – diving supervisor
# Oxyomus
Oxyomus er en slekt av biller som hører til familien skarabider (Scarabaeidae) i gruppen skarabider (Scarabaeoidea).

## Utseende
Nokså små, sylindriske, mørke gjødselbiller, bein og antenner gjerne lysere farget. Hodet er bredt og skovlformet. Hodet er nokså fint punktert, pronotum mye grovere. De jevnbrede dekkvingene har regelmessige rader av grove punkter som er skilt av skarpe lengderibber. Beina er ikke spesielt kraftige.

## Levevis
Disse billene lever i møkk eller kompost.

## Utbredelse
Slekten er representert i de fleste verdensdeler.

## Systematisk inndeling
- Ordenen biller, Coleoptera
  - Underordenen Polyphaga
    - Overfamilien skarabider, Scarabaeoidea
      - Familien skarabider, (Scarabaeidae) Latreille, 1806
        - Underfamilien gjødselbiller, Aphodiinae Leach, 1815
          - slekten Oxyomus Dejean, 1833
            - Oxyomus aciculatus Schmidt, 1909
            - Oxyomus arunae Stebnicka, 1985
            - Oxyomus bremeri Stebnicka, 1981
            - Oxyomus cameratus Schmidt, 1908
            - Oxyomus costipennis Boheman, 1857
            - Oxyomus costulatus Fairmaire, 1849
            - Oxyomus curvus Schmidt, 1909
            - Oxyomus debilis Harold, 1877
            - Oxyomus dschagga Petrovitz, 1969
            - Oxyomus inaequalis Lansberge, 1886
            - Oxyomus ishidai Nakane, 1977
            - Oxyomus jucundulus Péringuey, 1901
            - Oxyomus kiuchii Masumoto, 1991
            - Oxyomus lineatosulcatus Harold, 1859
            - Oxyomus masumotoi Nomura, 1973
            - Oxyomus miliaris Schmidt, 1908
            - Oxyomus nubigenus Petrovitz, 1968
            - Oxyomus pusillus Petrovitz, 1966
            - Oxyomus setosopunctatus Schmidt, 1911
            - Oxyomus simillimus Schmidt, 1908
            - Oxyomus sylvestris (Scopoli, 1763) - finnes over det meste av Europa inkludert Norge
            - Oxyomus thailandicus Masumoto, 1991
            - Oxyomus tumulosus Schmidt, 1911
# Balletdanserinden (stumfilm)
Balletdanserinden er en dansk kort-stumfilm fra 1911, regissert  av August Blom og med Asta Nielsen i hovedrollen.

## Handling
Asta Nielsen spiller her ballettdanserinnen Camille Flavier som er fanget mellom to menns kjærlighet. Camille er forelsket i forfatteren Jean (Johannes Poulsen), men denne har allerede en affære med en annen manns kone; Yvette (Karen Lund) fabrikanten Simons (Valdemar Møller) kone – som ikke går av veien for å bruke pisken på henne da han oppdager utroskapen. Men maleren Poul Rich (Valdemar Psilander) er dessuten forelsket i Camille og så er det lagt opp til en konflikt mellom Jean og Poul.

## Rolleliste
| Skuespiller        | Rolle                              |
| ------------------ | ---------------------------------- |
| Asta Nielsen       | Camille Flavier, ballettdanserinne |
| Johannes Poulsen   | Jean Mayol, forfatter              |
| Valdemar Psilander | Poul Rich, maler                   |
| Valdemar Møller    | Simon, fabrikant og rentier        |
| Karen Lund         | Yvette, Simons kone                |
| Emilie Sannom      |                                    |
| Otto Lagoni        |                                    |
| Svend Bille        |                                    |
| H.C. Nielsen       |                                    |


## Restaurasjon
Balletdanserinden er blitt restaurert i en ny digitalisert utgave og gjenutgitt av Det Danske Filminstitut. Den har blitt utgitt i en DVD-samling med alle fire av Asta Nielsens danske stumfilmer: Afgrunden (1910), Balletdanserinden (1911), Den sorte drøm (1911), Mod Lyset (1919).
# Drew Mechielsen
Drew Mechielsen (født 19. august 1997) er en canadisk syklist.
Hun representerte Canada under Sommer-OL 2020 i Tokyo, hvor hun ble nummer 8 i BMX.
# Doom II: Hell on Earth
Doom II: Hell On Earth er et førstepersonsskytespill utviklet av id Software i 1994 som en direkte oppfølger til forgjengeren DOOM fra 1993. Spillet introduserer flere nye monstre.

## Handling
Etter at basene på Mars' måner Phobos og Deimos ble overkjørt av demoner, klarte en enslig marinesoldat å unnslippe. Da marinesoldaten omsider kommer tilbake til jorden fikk han raskt sitt livs sjokk; Jorden har lidd samme skjebne som Mars' måner og demonene er overalt.

## Oppbygning
Spilleren må kjempe seg igjennom 31 forskjellige nivåer, hvor det siste nivået har en vrien boss. Nivået, som heter "Icon of Sin" (Syndens Ikon) består av et stort bilde av et demonhode på en vegg. Demonen har et åpent felt i pannen, og maner konstant frem andre demoner og forskjellige fiender, som tar spillerens oppmerksomhet.
Forøvrig er det gjort referanser til tidligere spill som id Software har utgitt, blant annet Commander Keen fra 1990 og Wolfenstein 3D fra 1992. Begge spillene har sine respektive hemmelige nivåer, som kan entres ved å dra i godt bortgjemte spaker for å avslutte nivåene på en annerledes måte og sende spilleren til det hemmelige nivået.
For å bekjempe demonen må man løpe til andre enden av den store amfi-lignende arenaen og dra i en spak, så at en heis aktiveres rett foran demonens ansikt. Heisen blir stående på topp i to sekunder, så begynner den sin nedfart. I løpet av de to sekundene er det om å gjøre å pumpe missiler fra spillerens rakettkaster inn i det åpne feltet på demonens hode. Dette må gjentas 4-5 ganger.
Det er faktisk spillets designer, John Romero som er den siste fienden. Det er et bilde av hans avkappede hode tredd på et spyd som faktisk tar i mot skaden fra rakettkasteren. Forøvrig så er det demoniske ropet som blir ropt ut av demonhodet når spilleren entrer arenaen, en reversert, forvridd utgave av Romero selv som sier "To Win The Game, You Must Kill Me, John Romero", dette som et lite easter egg.
Doom II mottok svært gode kritikker av både fans og spillanbefalere. Dets kildekode er enda brukt som base for forskjellige Doom-level-editors, og fans lager nivåer selv i hopetall, da editoren og prinsippet i modifisering av nivåer i spillets grafikkmotor er svært simpelt.
# Polaråret 1912
Polaråret 1912 er en oversikt over hendelser med tilknytning til Arktis eller Antarktis i 1912.

## Ekspedisjoner

### Arktis
- Alabamaekspedisjonen 1909–12 til nordøst-Grønland, ledet av Ejnar Mikkelsen, for å finne de omkomne fra Danmarkekspedisjonen.
- 1910–15 – De russiske isbryterne «Tajmyr» og «Vajgatsj» utforsker Nordøstpassasjen.
- Den første Thule-ekspedisjonen 1912 der Knud Rasmussen og Peter Freuchen utforsker Nord-Grønland.
- Stavanger-Spitsbergen-ekspedisjonen i 1912 med målsetting å «oppdage og i saa fald okkupere kullfelter».[1]
- Brusilov-ekspedisjonen 1912–15 under ledelse av Georgij Brusilov som forsvant under utforskning av Nordøstpassasjen. To mann returnerte i live.


### Antarktis
- Den japanske antarktisekspedisjonen 1910–12 under ledelse av Nobu Shirase til Rossbarrieren.
- Fram-ekspedisjonen 1910–13 under ledelse av Roald Amundsen til Sørpolen.
- Terra Nova-ekspedisjonen 1910–13 under ledelse av Robert F. Scott til Sørpolen.
- Den tyske antarktisekspedisjonen 1911–13 under ledelse av Wilhelm Filchner til Weddellhavet.
- Den australasiatiske antarktisekspedisjonen 1911–14 under ledelse av Douglas Mawson til Cape Denison.
- I den antarktiske hvalfangstsesongen 1911–12 opererer seks landstasjoner, 17 hvalkokerier og 58 hvalbåter. Fangsten var 11 727 hval.[2]
- I den antarktiske hvalfangstsesongen 1912–13 opererer sju landstasjoner, 20 hvalkokerier og 62 hvalbåter. Fangsten var 10 760 hval.[3]


## Begivenheter og etableringer
- 17. januar – Robert F. Scotts femmannsgruppe når Sørpolen, 34 dager etter Roald Amundsen.
- 12. november – Robert F. Scotts siste teltleir blir funnet av et leteparti.
- Desember – Hvalfangerselskabet Hektor anlegger en landstasjon i Whalers Bay på Deceptionøya.


## Oppdagelser og vitenskapelige resultater
- Douglas Mawson oppdager på George V Land og Queen Mary Land og gjør krav på områdene for Storbritannia.[4]


## Fødsler
- 18. april – Alexander Richard Glen, britisk polarforsker og etterretningsoffiser.
- 21. april – Phillip Law, australsk polarforsker og direktør for Australian National Antarctic Research Expeditions


## Dødsfall
- 17. februar – Edgar Evans, britisk polfarer som omkom på tilbaketuren fra Sørpolen under Terra Nova-ekspedisjonen.
- 17. mars – Lawrence Oates, britisk polfarer som omkom på tilbaketuren fra Sørpolen under Terra Nova-ekspedisjonen.
- 29. mars – Henry Bowers, britisk polfarer som omkom på tilbaketuren fra Sørpolen under Terra Nova-ekspedisjonen.
- 29. mars – Robert Falcon Scott, britisk marineoffiser og polfarer som omkom på tilbaketuren fra Sørpolen under Terra Nova-ekspedisjonen.
- 29. mars – Edward Adrian Wilson, britisk lege og polfarer som omkom på tilbaketuren fra Sørpolen under Terra Nova-ekspedisjonen.
- 8. august – Richard Vahsel, tysk skipskaptein som døde av syfilis under den tyske antarktisekspedisjonen 1911–13.
- 14. desember – Belgrave Edward Sutton Ninnis, australsk polarutforsker som omkom på den australasiatiske antarktisekspedisjonen.
# Sjuja (by)
Sjuja (russisk: Шу́я) er en by i Ivanovo oblast i Russland. Den ligger ved elva Teza, rundt 25 km sørøst for Ivanovo. Innbyggertall: 62 449 (folketelling 2002).

## Historie
Sjuja nevnes første gang i historiske dokumenter i 1393. Fra 1403 ble området holdt av en gren av huset Suzdal, som fikk sitt navn «Sjuiskij» etter byen. I 1539 ble byen plyndret av Safagäräy av Kazan. I 1566 ble den overtatt av Ivan den grusomme som hans personlige eiendom i opritsjnina. I 1722 ble byen besøkt av Peter den store, som startet tekstilfremstilling i byen. Innen 1800-tallet hadde Sjuja blitt en av de største sentrene for behandling av lin, selv om den siden er blitt overgått av nabobyen Ivanovo.
Nikolo-Sjartomskijklosteret, som ligger tolv kilometer fra Sjuja, er et av de største klostrene i Russland. Klosteret ble første gang nevnt i 1425. Det har en katedral fra 1652 og et refektorium fra 1678. Klokketårnet i Gjenoppstandelseskatedralen er det høyeste frittstående klokketårnet i verden.
# Fagpedagog
Fagpedagog er en uoffisiell betegnelse som ofte brukes av pedagoger som har universitets- eller høgskoleutdanning i pedagogikk på hovedfagsnivå, mastergradsnivå, pedagogisk embetseksamen eller doktorgrad og som i sitt yrke arbeider innenfor lærerutdanning, pedagogisk forskning, undervisning eller oppdragelse. Dette skiller dem fra pedagoger, faglærere, adjunkter, lektorer og andre som jobber skoleverket. Disse har gjerne sin faglige fordypning i akademiske fag som realfag, filologiske fag eller samfunnsfag, og ikke fordypning i faget pedagogikk utover den praktisk-pedagogiske utdanningen.
Fagpedagog er ikke en beskyttet tittel, men brukes som stillingstittel for eksempelvis veiledere i arbeidstreningsbedrifter og andre stillinger innen undervisning eller veiledning utenfor skoleverket.
# Enebakkneset gravplass
Enebakkneset gravplass er øst for Øyeren og vest for riksvei 22, i en del av Lillestrøm kommune som tilhørte Enebakk frem til 1962.
Det ble oppført et gravkapell på stedet i 2006.
# Emmanuel Lubezki
Emmanuel Lubezki Morgenstern (født 1964) er en meksikansk filmfotograf. Han har vunnet Oscar for beste kinematografi tre år på rad, for filmene Gravity, Birdman og The Revenant.
# Natsuki Fukase
Natsuki Fukase (født 1994) er en japansk turner som spesialiserer seg i rytmisk gymnastikk. Under Sommer-OL 2012 i London representerte hun landet sitt, der hun ble nummer 7 i lagkonkurransen.
# Josef Harpe
Josef Harpe (født 21. september 1886 ved Recklinghausen i Nordrhein-Westfalen, død 14. mars 1968 i Nürnberg i Bayern) var en tysk offiser som tjenestegjorde i første og andre verdenskrig.
Harpe begynte 28. september 1909 som Fahnenjunker i den prøyssiske hæren. Under første verdenskrig tjenestegjorde han i infanteriet som løytnant og kompanifører.
I mellomkrigstiden fortsatte han i Reichswehr og var under psevdonymet direktør Hacker i ledelsen på den hemmelig russisk/tyske panserskolen i Kazan (Organisasjon Kama).
Under invasjonen av Polen var han oberst og sjef for Panzerbrigade 1.
Han ble utnevnt til generalmajor i august 1940 og generaloberst i mai 1944. Han ble tildelt Jernkorsets ridderkors med ekeløv og sverd i september 1943.
Kommandoer: 
- 9. Armé mars 1943 – mai 1944
- 4. Panzerarmee mai – juni 1944
- Armégruppe nord i Ukraina juni – september 1944
- Armégruppe A september 1944 – januar 1945.

Harpe ble avskjediget av Adolf Hitler som syndebukk for det sovjetiske gjennombruddet ved Baranov-brohodet over Wisła under Wisła-Oder-offensiven.
Han tjenestegjorde i 5. panzerarmé da denne overga seg til amerikanske styrker i Ruhr-innringningen 17. april. Han satt i amerikansk krigsfangenskap fram til 14. april 1948.
# Norgesmesterskapet i skiskyting 2021
Norgesmesterskapet i skiskyting 2021 skulle arrangeres i Trondheim fra 26. til 28. mars 2021, i forbindelse med NM-veka, men ble avlyst på grunn av koronaviruspandemien.
Også Junior-NM i skiskyting 2021 ble avlyst, kun to distanser ble arrangert for klassen 20-22 år i mars.
# Ironwood
Ironwood er en by i Gogebic County i den amerikanske delstaten Michigan. Folketallet i 2000 var 6 293. Byen ligger ved US 2 og Montreal River ved grensen til Wisconsin. Den er den vestligste byen i Michigan, og ligger ved samme lengdegrad (90,2 grader vest) som St. Louis, Missouri.

## Bildegalleri
- Suffolk Street rundt 1910.
- Rådhuset rundt 1905.
- Jernbanedepotet rundt 1910.
- St Ambrose Church rundt 1910.
- Aurora Mine rundt 1910.
- Norrie Mine før 1910.
- Newport Mine før 1910.
- Gruvearbeidere ved Norrie Mine rundt 1905.
- Gruvearbeiderscener fra Ironwood rundt 1905.
- Gruvearbeiderscener fra Ironwood rundt 1905.
- Gruvearbeiderscener fra Ironwood rundt 1905.
- Gruvearbeiderscener fra Ironwood rundt 1905.
# VM i sykkelcross 1999
VM i sykkelcross 1999 (verdensmesterskapet i sykkelcross) ble arrangert i Poprad i Slovakia i 1999.

## Medaljetabell
| Nr. | Nasjon / Lag | Gull | Sølv | Bronse | Totalt |
| --- | ------------ | ---- | ---- | ------ | ------ |
| 1   | Belgia       | 2    | 3    | 0      | 5      |
| 2   | USA          | 1    | 0    | 1      | 2      |
| 3   | Nederland    | 0    | 0    | 2      | 2      |
# Bulgaria under Sommer-OL 1960
Bulgaria under Sommer-OL 1960. Nittisju sportsutøvere fra Bulgaria deltok i tolv sporter under Sommer-OL 1960 i Roma. Bulgaria kom på femtendeplass med en gull-, tre sølv- og tre bronsemedaljer.

## Medaljer
| 1960 Roma | Gull | Sølv | Bronse | Total |
| Bulgaria  | 1    | 3    | 3      | 7     |


## Medaljevinnerne
| Bulgaria under sommer-OL 1960 i Roma | Bulgaria under sommer-OL 1960 i Roma | Bulgaria under sommer-OL 1960 i Roma | Bulgaria under sommer-OL 1960 i Roma | Bulgaria under sommer-OL 1960 i Roma |
| Medaljer                             | Utøver                               | Sport                                | Øvelse                               |                                      |
| ------------------------------------ | ------------------------------------ | ------------------------------------ | ------------------------------------ | ------------------------------------ |
| Gull                                 | Dimitar Dobrew                       | Bryting                              | Gresk-romersk stil, mellomvekt       |                                      |
| Sølv                                 | Krali Bimbalov                       | Bryting                              | Gresk-romersk stil, lett tungvekt    |                                      |
| Sølv                                 | Stancho Kolew Iwanow                 | Bryting                              | Fristil, fjærvekt                    |                                      |
| Sølv                                 | Nedschet Zalev                       | Bryting                              | Fristil, bantamvekt                  |                                      |
| Bronse                               | Dinko Petrov                         | Bryting                              | Gresk-romersk stil, bantamvekt       |                                      |
| Bronse                               | Enju Valtschew-Dimow                 | Bryting                              | Fristil, lettvekt                    |                                      |
| Bronse                               | Welik Kapsazow                       | Turn                                 | Ringer                               |                                      |
# En mannequin på college
En mannequin på college (amerikansk tittel: My Lucky Star) er en amerikansk musikalsk komedie fra 1938, regissert av Roy Del Ruth. I rollene ses blant andre Sonja Henie, Richard Greene og Joan Davis.

## Handling
George Cabot Jr. (spilt av Cesar Romero) er sønn av en varehus-eier, og melder inn en av butikkens medarbeidere Krista Nielsen (spilt av Sonja Henie) til et universitet, og de planlegger å bruke henne som reklame for mote-avdelingen deres.
Samtidig forsøker George å betale kabaret-sangerinnen Marcelle La Verne, som ønsker å annullere deres korte ekteskap. Marcelle ønsker å saksøke George, og truer med å blande inn Krista i dette søksmålet. I mellomtiden har Krista utviklet romantiske følelser for Larry Taylor ved skolen hun studerer ved.

## Innspillingsfakta
Filmen ble spilt inn fra 25. april til 1. juli 1938.

## Fakta om filmen
Arbeidstittelen til denne filmen var «They Met in College».
Variety bemerket at avslutningsnummeret Alice in Wonderland var tintet i sepia, noe magasinet fant meget effektivt.
Under forhåndsvisningen i Westwood 26. august 1938 hadde filmen en lengde på 1 t. 30 min.
Ifølge PR for filmen pådro Joan Davis pådro seg en forstuelse i ryggmusklene da hun under en prøve skulle forsøke og løfte Buddy Ebsen. Davis lå på sykehus i tre uker.
I En mannequin på college viste Sonja Henie 28 helt nye antrekk fra datidens store amerikanske motedesigner, Royer.

## Rolleliste[1]
(I utvalg)
- Sonja Henie - Krista Nielsen
- Richard Greene - Larry Taylor
- Joan Davis - Mary Dwight
- Cesar Romero - George Cabot jr.
- Buddy Ebsen - Buddy
- Arthur Treacher - Whipple
- George Barbier - George Cabot sr.
- Gypsy Rose Lee - Marcelle La Verne (kreditert som Louise Hovick)
- Billy Gilbert - Nick
- Patricia Wilder - Dorothy
# Johanne Skram Knudsen
Ida Johanne Skram Knudsen (født 9. oktober 1889 i København, død 	6. september 1971), var en dansk manusforfatter, datter av Amalie Skram og hennes andre ektefelle Erik Skram.
Hun har skrevet manus til to svenske filmer; Gatans barn fra 1914, regissert av Victor Sjöström og När konstnärer älska fra 1915, regi ved Mauritz Stiller.
Skram Knudsen var gift to ganger, først med forfatteren Poul Knudsen som hun fikk et barn med, deretter med
Arvid Rørdam, som hun var gift med til han døde i 1963. I siste ekteskap fikk hun to barn.
# Evelyn Inga
Evelyn Inga (født 1998) er en peruansk friidrettsutøver.
Hun representerte Peru under Sommer-OL 2024 i Paris, der hun ble nummer 8 i 20 kilometer kappgang.
# Thailand under Sommer-OL 2008
Thailand under Sommer-OL 2008. Femtien sportsutøvere fra Thailand deltok i tretten sporter under Sommer-OL 2008 i Beijing. Thailand, som deltok for fjortende gang i et sommer-OL, kom på 31.-plass med to gull- og to sølvmedaljer. 

## Medaljer
| 2008 Beijing | Gull | Sølv | Bronse | Total |
| Thailand     | 2    | 2    | 0      | 4     |


## Medaljevinnerne
| Thailand under sommer-OL 2008 Beijing | Thailand under sommer-OL 2008 Beijing | Thailand under sommer-OL 2008 Beijing | Thailand under sommer-OL 2008 Beijing |
| Medaljer                              | Utøver                                | Sport                                 | Øvelse                                |
| ------------------------------------- | ------------------------------------- | ------------------------------------- | ------------------------------------- |
| Gull                                  | Somjit Jongjohor                      | Boksing                               | Fluevekt                              |
| Gull                                  | Prapawadee Jaroenrattanatarakoon      | Vektløfting                           | 53 kg, damer                          |
| Sølv                                  | Manus Boonjumnong                     | Boksing                               | Weltervekt                            |
| Sølv                                  | Buttree Puedpong                      | Taekwondo                             | 49 kg, damer                          |
# Bushnell (Florida)
Bushnell er en amerikansk by som ligger i Sumter County i Florida.
Byen hadde 3 047 innbyggere i 2020, og dekker et areal på 29,79 km².

## Historisk befolkningsdata
| Folketelling          | Befolk. |  | %±      |
| --------------------- | ------- |  | ------- |
| 1920                  | 400     |  | —       |
| 1930                  | 591     |  | 47,8 %  |
| 1940                  | 676     |  | 14,4 %  |
| 1950                  | 536     |  | −20,7 % |
| 1960                  | 644     |  | 20,1 %  |
| 1970                  | 700     |  | 8,7 %   |
| 1980                  | 983     |  | 40,4 %  |
| 1990                  | 1 998   |  | 103,3 % |
| 2000                  | 2 050   |  | 2,6 %   |
| 2010                  | 2 418   |  | 18,0 %  |
| 2020                  | 3 047   |  | 26,0 %  |
| U.S. Decennial Census |         |  |         |
# Vinícius Nogueira
Vinícius Nogueira de Oliveira (født 2001) er en brasiliansk fotballspiller som spiller for Vålerenga, på lån fra Halmstad.
# Gro Lundby
Gro Lundby (født 16. august 1954 i Porsgrunn) er en norsk lærer og politiker (Ap). Hun var fylkesordfører i Oppland fylke fra 2011 til 2015 og ordfører i Øystre Slidre fra 2003 til 2011. Hun ble da den første kvinnelige ordfører i Øystre Slidre og Valdres. Lundby var Oppland Arbeiderpartis fylkesordførerkandidat ved fylkestingsvalget 2011, og ble også første kvinnelige fylkesordfører i Oppland.
Hun gikk av med pensjon i 2017.
# Trøndelag Arbeiderparti
Trøndelag Arbeiderparti er Arbeiderpartiets fylkesorganisasjon i Trøndelag. 
I 2017 vedtok Nord-Trøndelag Arbeiderparti og Sør-Trøndelag Arbeiderparti å slå seg sammen til Trøndelag Arbeiderparti.
Ingvild Kjerkol var fylkesleder fra 2020 til 2025. Amund Hellesø ble valgt til leder i 2025.
# Sankt Lazarusordenen
Sankt Lazarusordenen er en ridderorden grunnlagt i 1098 av Gerardo Sasso, som også grunnla Malteserordenen. Ordenen overlever i dag under beskyttelse av Fyrstehuset Savoy og er fusjonert med St. Mauritius-ordenen 1572 av pave Gregor XIII.
Sankt Lazarusordenen ble grunnlagt på 1000-tallet, og har  to hovedformål: å hjelpe syke av spedalskhet og å forsvare den kristne tro. Første gang ordenen nevnes i bevarte kilder er i 1142. Ordenen ble grunnlagt ved et sykehus for spedalskhet utenfor murene til Jerusalem og etablerte deretter en rekke sykehus i Det hellige land, inkludert i  Akko. Det er ukjent når ordenen ble militær, men det var sannsynligvis før slutten av 1100-tallet ved det store antallet korsfarere som ble sendt til sykehusene for behandling. Senere grunnla ordenen en rekke sykehus i resten av Europa, såkalte sykestuer, hovedsakelig for behandling av spedalskhet pasienter men også for behandling av andre sykdommer. Ordenen hadde en nær forbindelse med andre ridderordener.
# Kong Carl XVI Gustavs jubileumsminnetegn 2013
Kong Carl XVI Gustavs jubileumsminnetegn 2013 er en svensk minnemedalje innstiftet i anledning kong Carl XVI Gustavs 40 år på Sveriges trone. Den ble innstiftet av kongen i hoffprotokoll datert 28. august 2013.

## Utforming
Medaljen er i forgylt finsølv (rent sølv) og har oval form med kongelig krone. Den er i størrelse 9,5 i det svenske systemet for medaljestørrelser. På avers har den portrett av kongen innenfor en krans av laurbær og eik. På revers står årstallene for regjeringsperioden med «1973» øverst og «2013» nederst. I midten står innskriften «CARL XIV GUSTAF / SVERIGES KONUNG» over to linjer.
Medaljebåndet er lyst blått, som i Serafimerordenens bånd, med fire gullstriper. For herrer er medaljebåndet rett og smalnende nederst ved opphenget, for kvinner er det utformet som en sløyfe.
Medaljen er tegnet av Tom Bergroth og benytter et portrett av kongen modellert av kunstneren Ernst Nordin. Den er produsert av firmaet Sporrong i Ekenäs i Finland.

## Tildeling
Kong Carl XVI Gustavs jubileumsminnetegn 2013 ble tildelt medlemmer av Sveriges kongehus, tjenestegjørende ved hoffet og gjester som deltok i tedeum i Slottskyrkan på Stockholms slott den 15. september 2013.
Det ble utdelt 477 medaljer. Blant mottakerne er kong Harald og dronning Sonja.
# Always Tell Your Wife
Always Tell Your Wife er en britisk stumfilm fra 1923 regissert av Alfred Hitchcock, Seymour Hicks og Hugh Croise.

## Skuespillere
- Seymour Hicks som Jim Chesson
- Ellaline Terriss som Mrs. Chesson
- Stanley Logan som Jerry Hawkes
- Gertrude McCoy som Mrs. Hawkes
- Ian Wilson
# Bonneville (Haute-Savoie)
Bonneville er en kommune og et underprefektur i departementet Haute-Savoie i regionen Auvergne-Rhône-Alpes i den østlige delen av Frankrike.

## Befolkningsutvikling
Antall innbyggere i kommunen Bonneville
| Referanse: INSEE |
# Grænalón
Grænalón er en bresjø ved isbreen Vatnajökull sør på Island. Sjøen har et areal på 18 km².
I motsetning til den mer kjente bresjøen Jökulsárlón ligger ikke Grænalón ved kysten, men på det islandske høylandet ved nordvestenden av breen Skeiðarájökull, som er en del av Vatnajökull.
# Haakon Ditlef Lowzow
Haakon Ditlef Lowzow (født 5. oktober 1854 på Løten, død 12. august 1915 i Kristiania) var en norsk kavalerioffiser og politiker (V). Han var forsvarsminister i Gunnar Knudsens venstreregjering fra 1908 til 1909.
Han ble offiser i 1874, premierløytnant i 1887, rittmester i 1891, oberstløytnant i 1904, og generalmajor og sjef for kavaleriet i 1909. Som ung begynte han et energisk arbeid for utviklingen av det norske forsvaret. Han var dessuten en kjenner av Norges krigshistorie og militære forhold, og skrev tallrike innlegg om forskjellige militære spørsmål i fag- og dagspressen. Størst oppsikt vakte det militærpolitiske programmet han la frem våren 1908 i forordet til Georg Stangs etterlatte brosjyre om «Glommenlinjen».
Den 10. april 1908 trådte Lowzow inn i Gunnar Knudsens første regjering som forsvarsminister, med gjennomførelse av en ny hærordning som arbeidsprogram. Forslaget hans møtte imidlertid stor motstand og ble sterkt endret under Stortingets behandling. Han gikk av som statsråd 20. august 1909.
Han var sønn av oberst og kommandant på Kongsvinger festning Christopher Frederik von Lowzow og hustru Magdalene Laura Marie Wulff, og sønnesønn av generalmajor Ditlef Frederik von Lowzow.
# Sheng Si Niu Yu Ru
Sheng Si Niu Yu Ru er en kinesisk dramafilm fra 2005 regissert av Zhou Youchao. Ledende roller spilles av Na Renhua, Song Guofeng og Wen Guiyu.
Den ble tildelt prisen for fremragende film ved Huabiao Awards (sammen med flere filmer).
# Forvandlingen (roman)
Forvandlingen (engelsk: The Changeover) er en ungdomsroman fra 1984  av den New Zealandske forfatteren Margaret Mahy. Boka ble tildelt Carnegie Medal in Literature da den utkom, og har også vunnet andre priser. Mahy hadde også vunnet Carnegieprisen to år tidligere, med Barneys spøkelse.
Handlingen er lagt i et ytre sett realistisk miljø i forstaden Gardendale ved Christchurch. Hovedpersonen Laura Chant (14) passer på lillebroren Jacko (3) da de møter en mann som tilsynelatende uskyldig setter et merke i Jackos håndflate. Etterhvert som gutten blir syk, tror Laura at han er forhekset, og hun får hjelp fra den 18 år gamle tillitseleven Sorry Carlisle – en vennligsinnet mannlig heks – til å gjennomgå en magisk forvandling slik at hun kan beskytte lillebroren og bekjempe trolldommen. I tillegg til skrekkelementene og Lauras kamp for broren er det gryende vennskapet mellom Laura og Sorry et tredje hovedtema i boka.
Både forfatteren selv og litteraturkritikere har pekt på eventyrstrukturen i fortellingen.
Boka utkom på norsk i 1987, oversatt av Grete Lausund.
# Oslo by Steinerskole
Oslo by Steinerskole er en privat videregående steinerskole i sentrum av Oslo. Skolen har elever fra hele landet. Alle som har fullført ungdomsskole kan søke opptak ved skolen. Rektor på skolen er Bernard Daub.
Skolen har flere linjer man kan velge mellom: humanist, realfag, media og kommunikasjon, kunst og musikk (2022/23).

## Revy
OBS-revyen er en årlig skolerevy på Oslo by Steinerskole. Den vant for første gang Aftenpostens revypris i 2020.

### Forestillinger
- 2025: Hjelp, jeg tok trampstamp på Rhodos!
- 2024: GRØNN
- 2023: Tevje banner i starten av 2. akt
- 2022: Kan inneholde spor av nøtter
- 2021: SOMMERSHOW
- 2021: Ei Påsa med Twist[5]
- 2020: Personalmøte for nye sikkerhetsrutiner og innføring i innloggingssystemer på møterom B204 klokken 15:45 på tirsdag[6]
- 2019: DUM[7]
- 2018: Lordi; Hvor ble det av dere i alt mylderet?[8]
- 2017: Dvask[9]
- 2016: Fram fram bak fram[10]
- 2015: Defekt[11]
- 2014: Geir
- 2013: Periplantea
- 2012: Hvorfor heter ingen hunder mamma?
- 2011: R
- 2010: No Music For Old Men
- 2009: Døden på OBS
# Maraton-VM i padling
Maraton-VM i padling ble arrangert første gang i 1988 i Nottingham, og arrangeres hvert år.
Mesterskapet blir arrangert av International Canoe Federation.

## Mesterskap
- 1988:  Nottingham, Storbritannia
- 1990:  København, Danmark
- 1992:  Brisbane, Australia
- 1994:  Amsterdam, Nederland
- 1996:  Vaxholm, Sverige
- 1998:  Cape Town, Sør-Afrika
- 1999:  Győr, Ungarn
- 2000:  Dartmouth, Canada
- 2001:  Stockton-on-Tees, United Kingdom
- 2002:  Zamora, Spania
- 2003:  Valladolid, Spania
- 2004:  Bergen, Norge
- 2005:  Perth, Australia
- 2006:  Tremolat, Frankrike
- 2007:  Győr, Ungarn
- 2008:  Týn nad Vltavou, Tsjekkia
- 2009:  Gaia, Portugal
- 2010:  Banyoles, Spania
- 2011:  Singapore
- 2012:  Roma, Italia
- 2013:  København, Danmark
- 2014:  Oklahoma City, USA
- 2015:  Győr, Ungarn
- 2016:  Brandenburg an der Havel, Tyskland
- 2017:  Pietermaritzburg, Sør-Afrika
- 2018:  Vila Verde, Portugal
- 2019:  Shaoxing, Kina
- 2020:  Bærum, Norge - kansellert
- 2021:  Pitesti, Romania
- 2022:  Ponte de Lima, Portugal
# Skotjernfjellet og Snellingsrøysene naturreservat
Skotjernfjellet og Snellingsrøysene naturreservat ligger 420 - 651 meter over havet langs kommunegrensa mellom Lunner og Nannestad i Akershus, helt nordøst i Oslomarka. Reservatet ble opprettet ved en utvidelse og sammenslåing av to tidligere naturreservater. Dette er dermed ett av de største skogreservatene i regionen. Terrenget omfatter store og små myrer, noen vann, mindre daler og flate koller. Høyeste punkt er Skotjernfjellet, 651 moh.
Berggrunnen består av biotittsyenitt, feltsitt og pofyrer av disse. Jordsmonnet er relativt tynt.
Reservatet utgjør et stort sammenhemngende område med gammel skog med særlig betydning for biologisk mangfold. Her finnes flere truede plantearter, og noe av den eldste furuskogen i Oslomarka. Lokaliteten huser også Norges største kjente populasjon av den rødlistede soppen lappkjuke, en indikatorart for kontinuitetsskog.
Plantegeografisk hører området til mellomboreal sone, i svakt oseanisk seksjon.
# Messier 80
Messier 80 (også kjent som M80 eller NGC 6093) er en kulehop i stjernebildet Skorpionen. M80 ble oppdaget av Charles Messier i 1781 og ligger halveis mellom α Scorpii (Antares) og β Scorpii i et område av Melkeveien som er tallrik på tåker. Hopen kan ses med moderate amatørteleskoper, da som en marmorert lyskule. Med en tilsynelatende diameter på rundt 10' og en estimert avstand på 32 600 lysår, er M80s romlige diameter på ca. 95 lysår. Stjernehopen inneholder flere hundretusener av stjerner, og er blant de mest tett populerte hopene i Melkeveien.
# Langevåg kraftverk
Langevåg kraftverk er et vannkraftverk i Langevåg i Sula kommune i Møre og Romsdal.
Det utnytter et fall på 18 meter fra Vassetvatn og Sætrevatn til sjøen.
Installert effekt er 125 kW fra en francisturbin av den gamle tønnetypen. Årsproduksjon er 0,2 GWh.
Kraftverket er en del av den tidligere tekstilfabrikken O.A. Devolds Sønner. Anlegget er nå fylt opp av butikker.
Det første kraftverket ble bygget i 1883. I 1887 ble det flyttet til dagens bygning. 
I 1917 ble en peltonturbin tatt i bruk, med 450 meter fallhøyde fra Molværsvatnet. Denne er nå nedlagt, men maskinen er beholdt. Det er også installert et dieseldrevet aggregat.
# Americorchestia
Americorchestia er en slekt innenfor tangloppefamilien av ordenen Senticaudata, som inngår i gruppen av amfipoder.

## Gruppens taksonomi
Gruppen ble revidert i 2013. 
En moderne oppdatering av systematikken gis nedenfor i lys av 2013-revisjonen med basis i  WoRMS-databasen.
- Rekke: KREPSDYR (Crustacea) – 67 000 arter
  - KLASSE storkreps (Malacostraca) – +25 000 arter Latreille, 1802
    - Underklasse Eumalacostraca Grobben, 1892
      - Overorden Peracarida Calman, 1904
        - Orden amfipoder (Amphipoda) – minst 9 725 arter, 1 900 i ferskvann Latreille, 1816
          - Underorden Senticaudata – 22 overfamilier, 95 familier, minst 5 000 arter Lowry & Myers, 2013
            - Infraorden Talitrida
              - Parvorden Talitridira
                - Overfamilie Talitroidea  Barnard, 1964
                  - Familie tangloppefamilien (Talitridae)  Rafinesque, 1815
                    - Slekt Americorchestia Bousfield, 1991
                      - Americorchestia barbarae Bousfield, 1991
                      - Americorchestia heardi Bousfield, 1991
                      - Americorchestia longicornis Say, 1818
                      - Americorchestia megalophthalma Bate, 1862
                      - Americorchestia salomani Bousfield, 1991
# Somocoelia
Somocoelia er en slekt av skyggebiller der de fleste av artene er knyttet til tørre miljøer. De har derfor meget stor evne til å motstå uttørking.

## Utseende
Middelsstore, ovale, ofte matte og mørke skyggebiller. De har et ganske tykt hudpanser som gjør dem motstandsdyktige mot uttørking.

## Levevis
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. De fleste av artene lever da også i tørre omgivelser, men det finnes også arter som lever blant annet i sopp. Stort sett lever skyggebillene av ulike slags dødt plantemateriale. Denne slekten lever på høysletter 3000-4000 meter over havet.

## Utbredelse
Slekten er utbredt i fjellområder i Sentral-Asia.

## Systematisk inndeling
- Ordenen biller, Coleoptera
  - Underordenen Polyphaga
    - Gruppen (infraorden) Cucujiformia
      - Overfamilien heteromerer, Tenebrionoidea Latreille, 1802
        - Familien skyggebiller, Tenebrionidae Latreille, 1802
          - Underfamilien Blaptinae Leach, 1815 - nylig skilt ut fra Tenebrioninae
            - Stammen Platyscelidini Lacordaire, 1859 - ca. 180 arter
              - Slekten Somocoelia L. von Heyden & Kraatz, 1882
                - Somocoelia arnoldii Egorov, 1992
                - Somocoelia gracilipes Kaszab, 1940
                - Somocoelia pinguis Kraatz, 1882
                - Somocoelia triplehorni Merkl & Egorov, 2015[3]
# Finlands president
Finlands president er valgt av folket i direkte valg. Presidenten styrer landets utenrikspolitikk, og er øverstkommanderende for de finske militære styrkene. Hen samarbeider med landets regjering, som utvelges i henhold til parlamentarismens prinsipper. Landets statsminister er presidentens stedfortreder.
Presidentens rolle og embetsutøvelse er beskrevet i den finske grunnloven fra 2000. Presidenten velges for en periode av seks år, og kan gjenvelges én gang. Presidenten tiltrer på den første dagen i måneden, i måneden etter valget. Siden 1994 skjer valget som direkte valg. Dersom en kandidat får mer enn 50 % av stemmene i første valgomgang, er valget avgjort. Dersom ingen får absolutt flertall, går de to kandidatene med størst oppslutning videre til en ny valgomgang.
Presidenten har embetsresidens i Presidentpalasset ved Salutorget i Helsingfors sentrum. Embetsboligen Talludden ligger i Mejlans bydel nordvest for sentrum. Ekudden, som var embetsbolig fra 1940 til 1981, er i dag et museum over tidligere president Urho Kekkonen. Slottet Gullranda, som ligger vest for Nådendal, er presidentens feriested.
# Noah Baumbach
Noah Baumbach (født 3. september 1969) er en amerikansk filmregissør og manusforfatter. 

## Filmografi

### Som regissør
- Kicking and Screaming (1995)
- Highball (1997)
- Mr. Jealousy (1997)
- The Squid and the Whale (2005)
- Margot at the Wedding (2007)
- Greenberg (2010)
- The Meyerowitz Stories (2017)


### Som manusforfatter
- Kicking and Screaming (1995)
- Highball (1997)
- Mr. Jealousy (1997)
- The Life Aquatic with Steve Zissou (2004)
- The Squid and the Whale (2005)
- Margot at the Wedding (2007)
- Fantastic Mr. Fox (2009)
- Greenberg (2010)
- The Meyerowitz Stories (2017)
# Politisk handlingskomité
En politisk handlingskomité (engelsk: political action committee, forkortet PAC) er i USA en type organisasjon som samler inn valgkampbidrag fra støttespillere, og donerer disse midlene for å kjempe for eller mot en eller flere kandidater, innbyggerinitiativ eller lovgivning. På føderalt nivå, blir en organisasjon en PAC når den mottar eller bruker mer enn 1000 USD i den hensikt å påvirke et føderalt valg, jamfør Federal Election Campaign Act.

## Historie
I 1947, som en del av Taft-Hartley Act, vedtok den amerikanske kongressen et forbud mot at fagforeninger eller selskaper kunne bruke penger til å påvirke føderale valg, og forbud for fagforeninger fra å bidra til kandidatkampanjer (en tidligere lov, 1907 Tillman Act, hadde allerede etablert forbud mot at selskaper kunne bidra til kampanjer). Som svar på disse begrensningene opprettet Congress of Industrial Organizations (CIO) en ny organisasjon kalt Political Action Committee. Dette var den første politiske handlingskomiteen.
I 1971 vedtok den amerikanske kongressen Federal Election Campaign Act. I 1974 endret de loven, definerte hvordan en PAC kunne operere, og etablerte Federal Election Commission (FEC) for å håndheve reguleringene. I 1974 la de også inn endringer som begrenset hvor mye penger som kunne gis direkte til en kongresskampanje, noe som førte til en drastisk økning i antall komiteer ettersom kampanjene endret sine innsamlingsmetoder.
# Lena Hiorths plass (Oslo)
Lena Hiorths plass er en plass på Malerhaugen i bydel Gamle Oslo. Den ligger i nordvestenden av Lensmann Hiorths allé.
Plassen fikk navn i 1927 etter Maren Helene (Lena) Hiorth (1815–97), som var gift med lensmann Hans Jensenius Hiorth, som har gitt navn til alleen.
Ingen hus har adresse Lena Hiorths plass.
# Wasabi (plante)
Wasabi er en plante i korsblomstfamilien, i slekt med kål, sennep og pepperrot. Planten vokser naturlig langs fjellbekker i daler i Japan. Roten til wasabi-planten blir brukt som krydder, og har en ekstremt sterk smak.

## Bruk
Man kan kjøpe wasabi som hel rot, eller som ferdiglaget pasta på tube. Fersk wasabi raspes på et meget fintannet rivjern – en  oroshigane – før bruk, og må holdes tildekket til den skal brukes, siden smaken lett forringes. Ferdigpreparert wasabi på tube inneholder som oftest ikke wasabi i det hele tatt, men består i stedet av pepperrot, sennep og fargetilsetning.
Wasabi blir servert sammen med japansk mat, spesielt sushi og sashimi, som en kremet pasta ved siden av soya- eller ponzusaus. Men siden ekte wasabi er svært dyrt, blir det selv i restauranter ofte brukt etterligninger.
Også innen medisin blir wasabi brukt. Wasabi har en viss antibiotisk effekt, og kan hindre matforgiftning. Det blir også hevdet at wasabi kan hjelpe mot diaré, blodpropp, inflammasjon og astma. Nyere studier indikerer også at et kjemikalie i wasabi kan brukes for å hindre vekst og spredning av kreft.
På grunn av den antibiotiske effekten er wasabiroten blitt servert sammen med rå fisk helt siden Nara-perioden (710–793). Uttrykket wasabi dukker opp første gang i Honzo-wamyo, Japans eldste botaniske leksikon med beskrivelse av 1025 japanske planter og urter.
# Senior military colleges
Senior military college er betegnelsen på seks offentlig eide høyskoler i USA hvor det gis en kombinasjon av sivil høyskoleutdanning opp til mastergradsnivå, og militært reserveoffiserskurs (ROTC). Tre av høyskolene er separate, mens tre er integrerte på campus til alminnelige, sivile universiteter (Norwich Texas A&M, VPISU).
De seks høyskolene som gir denne kombinasjonsutdanningen er:
- University of North Georgia; Dahlonega, Georgia
- Norwich University; Northfield, Vermont
- Texas A&M University; College Station, Texas
- The Citadel; Charleston, South Carolina
- Virginia Military Institute; Lexington, Virginia
- Virginia Polytechnic Institute and State University; Blacksburg, Virginia

Av disse har Texas A&M og Virginia Tech universitetsstatus, mens Norwich University er en privat utdanningsinstitusjon. 
Studentene innrulleres militært og bærer uniform i studietiden. Flere av skolene har streng disiplin på og utenfor campus – spesielt The Citadel er kjent for dette.[trenger referanse]
# Jonty Smith
Jonty Smith (født 19. februar 1992) er en sørafrikansk roer.
Han representerte Sør-Afrika under Sommer-OL 2016 i Rio de Janeiro, der han ble nummer 4 i firer uten styrmann.
# Stiftelsen CRUX
Stiftelsen CRUX er en landsomfattende diakonal og ideell stiftelse som tilbyr tjenester innen helse- og sosialfeltet i Norge. Formålet til stiftelsen er å avdekke hjelpebehov i befolkningen, og bidra med konkrete tiltak for å bedre livskvaliteten for mennesker som trenger det. 
Stiftelsen tilbyr tjenester innen barnevern, psykisk helsevern, rus- og avhengighetsbehandling og oppfølgingstjenester med blant annet bo- og arbeidstrening etter endt soning eller behandling. Arbeid med familie og pårørende er en viktig del av arbeidet. Stiftelsen har også et tilbud til mennesker med psykisk utviklingshemming.
Stiftelsen CRUX har virksomhet fra Tromsø i nord til Kristiansand i sør; blant annet barnevernsinstitusjonen Rostad i Trøndelag. Den tidligere Svanviken arbeidskoloni på Nordmøre eies fortsatt av stiftelsen, men har ingen virksomhet. 

## Historie
Stiftelsen ble etablert i 1987 som Kirkens Sosialtjeneste. Den overtok da alle aktive og passiva etter avviklingen av foreningen Norsk misjon blant hjemløse, som hadde stått for den norske assimileringspolikken ovenfor romanifolket. I en juridisk vurdering innhentet i forbindelse med Tater-/romaniutvalgets arbeid med NOU 2015:7, fant Geir Woxholth at Kirkens Sosialtjeneste mest trolig er å betrakte som en ny organisasjon, uten juridisk ansvar for Misjonens virksomhet. I juni 2015 beklaget Kirkens Sosialtjenestes daværende generalsekretær Helmuth Liessem på det sterkeste de krenkelser og overgrep som tater- og romanifolket ble utsatt for under Norsk misjon blant hjemløse. I 2017 skiftet Kirkens Sosialtjeneste navn til Stiftelsen CRUX.
# Børstekortvinger
Børstekortvinger (Trichophyinae) er en liten gruppe av biller som hører til familien kortvinger. Det finnes bare én art i Norge, Trichophya pilicornis. Denne er ca. 2 mm lang, brun og kan ligne på underfamilien småkortvinger, men kan skilles fra disse på de tynne, børsteaktige antennene. Hodet er ganske bredt med små, men utstående fasettøyne. Antennene er av normal tykkelse i de to innerste leddene, men resten av antennen er tynn og børsteaktig. Kroppen er matt og fint hårete, dekkvingene parallellsidige og litt lengre enn brystskjoldet (pronotum). Kroppssidene har flere lange, utstående børster. Billen flyr godt og kan påtreffes flyvende, men den er tilsynelatende ikke spesielt vanlig.

## Systematisk inndeling
- Ordenen biller, Coleoptera
  - Underordenen Polyphaga
    - Overfamilien åtsel- og rovbiller, Staphylinoidea
      - Familien kortvinger (Staphylinidae) Latreille, 1802
        - Underfamilien børstekortvinger, Trichophyinae Thomson, 1859
          - Slekten Trichophya Mannerheim, 1830 - 18 arter. I Norge:
            - Trichophya pilicornis (Gyllenhal, 1810)

          - Øvrige arter:
            - Trichophya andrewesi Cameron, 1944
            - Trichophya antennalis Cameron, 1932
            - Trichophya foina Gistel, 1857
            - Trichophya huttoni Wollaston, 1854
            - Trichophya japonica Watanabe & Shibata, 1962
            - Trichophya kashmirica Cameron, 1944
            - Trichophya kurosawai Shibata, 2001
            - Trichophya lativentris Casey, 1897
            - Trichophya minuta Cameron, 1950
            - Trichophya obsoleta Cameron, 1926
            - Trichophya piankou Zheng & Wang, 2011
            - Trichophya punctata Naomi, 1996
            - Trichophya rudis Cameron, 1926
            - Trichophya tarsalis (Casey, 1886)
            - Trichophya tenuis Zheng & Fa-ke, 1987
            - Trichophya texana Ashe & Newton, 1993
            - Trichophya turcica Assing, 2006
            - Trichophya uenoi Naomi, 1995